

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2020 M. LIEPOS 8 D. NUTARIMO NR. 763 „DĖL ATLYGINIMO UŽ VALSTYBĖS ĮMONĖS REGISTRŲ CENTRO TVARKOMŲ REGISTRŲ OBJEKTŲ REGISTRAVIMĄ, ŠIŲ REGISTRŲ IR NEKILNOJAMOJO TURTO KADASTRO DUOMENŲ, INFORMACIJOS, DOKUMENTŲ IR (AR) JŲ KOPIJŲ TVARKYMĄ DYDŽIŲ SĄRAŠO PATVIRTINIMO“ PAKEITIMO**

2021 m. liepos 21 d. Nr. 567

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2020 m. liepos 8 d. nutarimą Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“:

1.1. Pakeisti preambulę ir ją išdėstyti taip:

„Vadovaudamasi Lietuvos Respublikos civilinio kodekso 4.261 straipsniu, Lietuvos Respublikos valstybės informacinių išteklių valdymo įstatymo 25 straipsnio 3 dalimi,
29 straipsnio 8 dalimi, Lietuvos Respublikos nekilnojamojo turto registro įstatymo
41 ir 43 straipsniais, Lietuvos Respublikos nekilnojamojo turto kadastro įstatymo 20 straipsnio 1 dalimi, Lietuvos Respublikos gyventojų registro įstatymo 11 straipsnio 4 dalimi, Lietuvos Respublikos juridinių asmenų registro įstatymo 42 straipsnio 3 dalimi, Lietuvos Respublikos Vyriausybė nutaria:“.

1.2. Pakeisti nurodytu nutarimu patvirtintą Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašą ir 14 punktą išdėstyti taip:

„14. Nustatomi tokie atlyginimo už Juridinių asmenų registro objektų registravimą, šio registro duomenų, informacijos, jam pateiktų dokumentų ir (arba) jų kopijų teikimą dydžiai:

|  |  |  |
| --- | --- | --- |
| 14.1. | Juridinių asmenų registro objektų registravimas: |  |
| 14.1.1. | akcinės bendrovės, uždarosios akcinės bendrovės, Europos bendrovės, Europos ekonominių interesų grupės, Europos kooperatinės bendrovės, Europos teritorinio bendradarbiavimo grupės įregistravimas, išskyrus Sąrašo 14.1.2 papunktyje nurodytą atvejį | 30,83 euro; |
| 14.1.2. | uždarosios akcinės bendrovės įregistravimas, dokumentus pateikus elektroniniu būdu | 14,02 euro; |
| 14.1.3. | žemės ūkio bendrovės, kooperatinės bendrovės (kooperatyvo), komanditinės ūkinės bendrijos, tikrosios ūkinės bendrijos, advokatų profesinės bendrijos, privačių detektyvų bendrijos įregistravimas | 27,51 euro; |
| 14.1.4. | mažosios bendrijos įregistravimas | 17,13 euro; |
| 14.1.5. | individualios įmonės įregistravimas, išskyrus Sąrašo 14.1.6 papunktyje nurodytą atvejį | 21,12 euro; |
| 14.1.6. | individualios įmonės įregistravimas, dokumentus pateikus elektroniniu būdu | 13,08 euro; |
| 14.1.7. | asociacijos, labdaros ir paramos fondo ar bendrijos (daugiabučių gyvenamųjų namų ir asmeninio naudojimo rekreacinės (poilsio), kūrybos (kūrybinės dirbtuvės) ar ūkinės (garažų ir kitų) paskirties pastatų, taip pat vienbučių ir dviejų butų gyvenamųjų namų) įregistravimas, išskyrus Sąrašo 14.1.8 papunktyje nurodytą atvejį | 25,65 euro; |
| 14.1.8. | asociacijos, labdaros ir paramos fondo įregistravimas, dokumentus pateikus elektroniniu būdu | 11,99 euro; |
| 14.1.9. | valstybės įmonės, savivaldybės įmonės, biudžetinės įstaigos ar viešojo juridinio asmens, veikiančio pagal įstatymą ar kitą teisės aktą, įregistravimas | 24,44 euro; |
| 14.1.10. | viešosios įstaigos įregistravimas, dokumentus pateikus elektroniniu būdu | 11,65 euro; |
| 14.1.11. | kito juridinio asmens (nuolatinės arbitražo institucijos, tradicinės religinės bendruomenės, religinės bendruomenės, politinės partijos, Europos politinės partijos, Europos politinio fondo, sodininkų bendrijos, viešosios įstaigos, šeimynos, profesinės sąjungos ar jų susivienijimo ir kitos teisinės formos juridinio asmens) įregistravimas, išskyrus Sąrašo 14.1.10 papunktyje nurodytą atvejį | 28,00 euro; |
| 14.1.12. | juridinio asmens filialo ar atstovybės įregistravimas | 26,57 euro; |
| 14.1.13. | užsienio juridinio asmens ar kitos organizacijos filialo ar atstovybės įregistravimas | 41,75 euro; |
| 14.1.14. | juridinio asmens pakeisto steigimo dokumento įregistravimas | 19,80 euro; |
| 14.1.15. | juridinio asmens pakeisto steigimo dokumento įregistravimas, dokumentus pateikus elektroniniu būdu | 17,54 euro; |
| 14.1.16. | bankrutuojančio, likviduojamo, likviduojamo dėl bankroto, pertvarkomo juridinio asmens teisinio statuso įregistravimas, išskyrus Sąrašo 14.1.17 papunktyje nurodytą atvejį | 16,90 euro; |
| 14.1.17. | likviduojamo, pertvarkomo juridinio asmens teisinio statuso įregistravimas, dokumentus pateikus elektroniniu būdu | 9,12 euro; |
| 14.1.18. | Juridinio asmens teisinio statuso, išskyrus Sąrašo 14.1.16 papunktyje nurodytus teisinius statusus ir Sąrašo 14.1.19 papunktyje nurodytą atvejį, įregistravimas | 26,23 euro; |
| 14.1.19. | juridinio asmens teisinio statuso, išskyrus nurodytuosius Sąrašo 14.1.17 papunktyje, įregistravimas, dokumentus pateikus elektroniniu būdu | 11,89 euro; |
| 14.1.20. | duomenų ar informacijos pakeitimų įregistravimas ar išregistravimas, dokumentus pateikus popierine forma ar elektroniniu būdu (už vieną įrašą) | 4,15 euro; |
| 14.1.21. | juridinio asmens, filialo ar atstovybės pavadinimo laikinas įrašymas į Juridinių asmenų registrą | 6,75 euro; |
| 14.1.22. | juridinio asmens, filialo ar atstovybės pavadinimo tapatumo nustatymas | 8,04 euro; |
| 14.1.23. | duomenų, steigiant Europos bendrovę jungimo ar valdymo (kontroliuojančiosios bendrovės) būdu ar Europos kooperatinę bendrovę jungimo būdu kitoje valstybėje ar perkeliant buveinę į kitą valstybę, įregistravimas ir pažymėjimo išdavimas, po vienos valstybės ribas peržengiančio jungimosi kitoje valstybėje veiksiančio juridinio asmens duomenų įregistravimas ir pažymėjimo išdavimas | 33,87 euro; |
| 14.1.24. | įgaliojimo, gauto popierine forma, įrašymas | 7,26 euro; |
| 14.1.25. | juridinio asmens, filialo ar atstovybės išregistravimas (išbraukimas) | 8,92 euro; |
| 14.2. | Juridinių asmenų registro duomenų, informacijos, jam pateiktų dokumentų ir (ar) jų kopijų teikimas: |  |
| 14.2.1. | juridinio asmens, filialo ar atstovybės dokumentų kopijos puslapis | 1,48 euro; |
| 14.2.2. | Juridinių asmenų registro elektroninis sertifikuotas išrašas | 1,92 euro; |
| 14.2.3. | Juridinių asmenų registro trumpasis (identifikacinių duomenų) išrašas popierine forma | 3,84 euro; |
| 14.2.4. | Juridinių asmenų registro trumpasis (identifikacinių duomenų) išrašas elektronine forma | 3,43 euro; |
| 14.2.5. | Juridinių asmenų registro trumpasis (identifikacinių duomenų) išrašas „sistema–sistema“ būdu | 0,06 euro; |
| 14.2.6. | Juridinių asmenų registro pagrindinių duomenų išrašas popierine forma | 4,15 euro; |
| 14.2.7. | Juridinių asmenų registro pagrindinių duomenų išrašas elektronine forma | 3,69 euro; |
| 14.2.8. | Juridinių asmenų registro pagrindinių duomenų išrašas „sistema–sistema“ būdu | 0,06 euro; |
| 14.2.9. | Juridinių asmenų registro išplėstinis išrašas popierine forma | 5,23 euro; |
| 14.2.10. | Juridinių asmenų registro išplėstinis išrašas elektronine forma | 4,61 euro; |
| 14.2.11. | Juridinių asmenų registro išplėstinis išrašas „sistema–sistema“ būdu | 0,06 euro; |
| 14.2.12. | Juridinių asmenų registro išplėstinis su istorija išrašas popierine forma | 6,35 euro; |
| 14.2.13. | Juridinių asmenų registro išplėstinis su istorija išrašas elektronine forma | 5,55 euro; |
| 14.2.14. | Juridinių asmenų registro išplėstinis su istorija išrašas „sistema–sistema“ būdu | 0,06 euro; |
| 14.2.15. | juridinio asmens, užsienio juridinio asmens ar kitos organizacijos arba jų filialo finansinės atskaitomybės dokumentų viena ataskaita iš Juridinių asmenų registro duomenų bazės popierine forma | 4,46 euro; |
| 14.2.16. | juridinio asmens, užsienio juridinio asmens ar kitos organizacijos arba jų filialo finansinės atskaitomybės dokumentų viena ataskaita iš Juridinių asmenų registro duomenų bazės elektronine forma | 3,96 euro; |
| 14.2.17. | juridinio asmens, užsienio juridinio asmens ar kitos organizacijos arba jų filialo finansinės atskaitomybės dokumentų viena ataskaita iš Juridinių asmenų registro duomenų bazės „sistema–sistema“ būdu | 0,06 euro; |
| 14.2.18. | juridinio asmens, filialo, atstovybės dokumento, saugomo elektroniniame archyve, kopija | 1,71 euro; |
| 14.2.19. | viena paieška Juridinių asmenų registro duomenų bazėje | 1,07 euro; |
| 14.2.20. | viena paieška Juridinių asmenų registro duomenų bazėje pagal juridinio asmens kodą finansinių ataskaitų sąrašui gauti „sistema–sistema“ būdu | 0,06 euro; |
| 14.2.21. | kompetentingų institucijų tvarkomų jungtinių duomenų apie viešųjų pirkimų procedūroje dalyvaujantį tiekėją pažyma (apie tiekėją juridinį asmenį) | 3,74 euro; |
| 14.2.22. | kompetentingų institucijų tvarkomų jungtinių duomenų apie viešųjų pirkimų procedūroje dalyvaujantį tiekėją pažyma (apie tiekėją fizinį asmenį) | 3,78 euro; |
| 14.2.23. | viešo pranešimo paskelbimas elektroniniame leidinyje (A4 formato puslapis), viešą pranešimą pateikus valstybės įmonės Registrų centro klientų aptarnavimo padaliniui | 7,83 euro; |
| 14.2.24. | viešo pranešimo paskelbimas elektroniniame leidinyje (1000  simbolių), viešą pranešimą pateikus naudojantis valstybės įmonės Registrų centro klientų savitarnos sistema | 7,83 euro; |
| 14.2.25. | viešų pranešimų užsakymo paslauga (kaina už metus) | 7,83 euro; |
| 14.2.26. | Juridinių asmenų registre suteiktų paslaugų išklotinė (vartotojo veiksmų protokolas) | 2,41 euro; |
| 14.2.27. | juridinio asmens duomenų išrašas Europos verslo registro (angl*. European business register*, EBR) (toliau – EBR) tinklui | 0,06 euro; |
| 14.2.28. | išrašas apie juridiniame asmenyje veikiančius asmenis EBR tinklui | 0,06 euro; |
| 14.2.29. | balanso ataskaita EBR tinklui | 0,06 euro; |
| 14.2.30. | pelno (nuostolių) ataskaita EBR tinklui | 0,06 euro; |
| 14.2.31. | tiesioginė paieška EBR tinkle pagal juridiniame asmenyje dalyvaujantį asmenį | 0,06 euro; |
| 14.2.32. | išrašas apie asmens dalyvavimą juridiniuose asmenyse EBR tinklui | 0,06 euro; |
| 14.2.33. | steigimo dokumentas EBR tinklui | 0,06 euro; |
| 14.2.34. | atlyginimas už EBR duomenų paskirstymą | 120 procentų EBR duomenis teikiančių valstybių nacionalinių registrų nustatytų atlyginimų dydžių.“ |

2. Nustatyti, kad šis nutarimas įsigalioja 2021 m. liepos 30 d.

Ministrė Pirmininkė Ingrida Šimonytė

Teisingumo ministrė Evelina Dobrovolska